Italie: sudtirolês, valdostans e slovens in Parlament
Lis elezions politichis dai 13 e dai 14 di Avrîl a àn confermât la presince di rapresentants sudtirolês, valdostans e slovens intal Parlament talian. In Senât a son stâts elets trê senatôrs de Südtiroler VolksPartei (SVP), un valdostan sot dal cartel “Autonomie, Liberté, Democratie” che al met adun partîts autonomiscj e dal centri çampe, e une slovene tes filis dal PD. Inte Cjamare dai deputâts, invezit, a son stâts elets doi rapresentants de SVP (ma te legjislature stade a ‘nd jere di plui) e un de liste “Vallée d’Aoste” che e meteve adun la Union Valdôtaine e altris doi moviments autonomiscj valdostans. Intes elezions politichis talianis, tra i partîts espression di comunitâts minorizadis, a jerin ancje i sudtirolês “Die Freiheitlichen” e “Union für Südtirol”, e i sarts “Sardigna Natzione” e “Partito Sardo d’Azione” che no àn vût nissun rapresentant elet. Di parlamentârs sarts e furlans a ‘nd è stâts elets in Parlament, ma dome framieç dai partîts di implant talian.
Font: Ministero dell’Interno (I), 15-16/04/08
fur_Latn fur_Latn vec_Latn